Nacional-socijalisti marširaju po ulicama St. Petersburga 2014.
Prosvjed protiv stranaca u Ruskoj Federaciji, 2008.
**Radikalni nacionalizam u Rusiji** odnosi se na ekstremno nacionalističke pokrete, skupine ili organizacije krajnje desnice ili krajnje ljevice u Ruskoj Federaciji. Sam pojam "nacionalist" je u Rusiji sinonim za radikalni nacionalizam. Ipak, često se miješa sa fašizmom u toj državi: iako ne odgovara formalnim definicijama fašizma, zajedničke su im spone šovinizam i ksenofobija. U drugim pogledima, njihova stajališta se razlikuju. Pojedini pokreti drže političko stajalište da država mora biti instrument nacionalizma (npr. Eduard Limonov i njegova Nacional-boljševička stranka), dok drugi (npr. Rusko nacionalno jedinstvo) posežu za osvetničkim taktikama protiv navodnih "neprijatelja Rusije" bez da ulaze u politiku. 

Historijski, preteća ovakvim tendencijama bili su crnostotinaši u imperijalnoj Rusiji. Moderne antisemitske, rasističke i neofašističke organizacije uključuju Pamjat, Rusku nacional-socijalističku partiju i druge. Pojedini ekstremni nacionalisti, kao što su Aleksandar Dugin, zagovaraju ruski ekspanzionizam, euroazijske vrijednosti i razne teorije zavjere.

1997. moskovski antifašistički centar je procijenio da postoji 40 nacional-ekstremističkih skupina u Ruskoj Federaciji. Isti izvor naveo je i 35 ekstremističkih novina, od kojih je najveća *Zavtra*. Ovakvi pokreti su se ukorijenili u toj državi. Velik doprinos antiliberalnim i antimodernim nacionalističkim pokretima dala je upravo ruska pravoslavna crkva.

Tijekom vladavine Vladimira Putina, ruska politika je prešla iz spoja oligarhije, demokracije i anarhije u režim autokracije sa nekim fašističkim obilježjima, i od napora da imitira Zapad u verbalnu agresivnost prema SAD i naporima da se osigura ruska dominacija nad bivšim imperijalnim prostorom. Pojedini akademičari su optužili Putina da je isto tako ohrabrivao radikalne nacionaliste, poglavito tijekom krimske krize kada je u govoru 18.3. 2014. optužio "zapadne sile" da "stvaraju probleme" uz pomoć domaćih petokolonaša, "neskladne skupine sastavljene od nacionalnih izdajica", dok su drugi smatrali da je radikalne nacionaliste samo htio uključiti u širi nacionalni konsenzus koji je htio izgraditi. Donald Jensen je upozorio da je Kremlj 2014.-2015. odlučio iskoristiti radikalne nacionaliste kako bi izvršio mobilizaciju stanovništva tijekom krimske krize, ali da bi takvi podvizi mogli izmaći kontroli.

Izvori
------

1. ↑  Pain 2007, str. 895-911
2. ↑  Ingram 2001, str. 1029–1051
3. ↑  Kusche 2013
4. ↑  Verkhovsky 2010, str. 333-345
5. 1 2  Hassner 2008, str. 5-15
6. ↑  Varga 2008, str. 561-579
7. ↑  DeRouen & Bellamy 2008, str. 635
8. ↑  Vujačić 2015, str. 309
9. ↑  Shenfield 2015, str. 264
10. ↑  Jensen & 12.5. 2015 sfn error: no target: CITEREFJensen12.5.\_2015 (help)

Literatura
----------

Naučne publikacije i žurnali
* Hassner, Pierre (2008), *Russia's Transition to Autocracy*, Journal of Democracy, DOI:10.1353/jod.2008.0022
* Ingram, Alan (2001), *Alexander Dugin: geopolitics and neo-fascism in post-Soviet Russia*, Political Geography, DOI:10.1016/S0962-6298(01)00043-9
* Pain, Emil A. (2007), *Xenophobia and Ethnopolitical Extremism in Post-Soviet Russia: Dynamics and Growth Factors*, Taylor & Francis, DOI:10.1080/00905990701651851
* Varga, Mihai (2008), *How Political Opportunities Strengthen the Far Right: Understanding the Rise in Far-Right Militancy in Russia*, Taylor & Francis, DOI:10.1080/09668130801999854
* Verkhovsky, Alexandr (2010), *The Role of the Russian Orthodox Church in Nationalist, Xenophobic and Antiwestern Tendencies in Russia Today: Not Nationalism, but Fundamentalism*, Taylor & Francis, DOI:10.1080/0963749022000022879

Knjige
* DeRouen, Karl R.; Bellamy, Paul (2008), *International Security and the United States: An Encyclopedia, Opseg 2*, Greenwood Publishing Group, ISBN 9780275992538
* Shenfield, Stephen (2015), *Russian Fascism: Traditions, Tendencies and Movements*, Routledge, ISBN 9781317460435
* Vujačić, Veljko (2015), *Nationalism, Myth, and the State in Russia and Serbia*, Cambridge University Press, ISBN 9781107074088

Ostalo
* Kusche, Robert (2013). „Racist Violence and Neo-Nazi Movements in Russia". Dresden.
* Jensen, Donald N. (12.5. 2015). „Is Radical Nationalism in Russia Getting Out of Control?". Institute for Modern Russia. Arhivirano iz originala na datum 2015-06-11. Pristupljeno 2015-06-09.

Eksterni linkovi
----------------

* SOVA website posvećen praćenju nacional-rasističkih tendencija u Ruskoj Federaciji
* Što stoji iza neonacističkih pogroma u Moskvi? tportal, 23.12. 2010.